CELEX: 32014R0943
Language: lv
Date: 2014-09-03 00:00:00
Title: Komisijas Īstenošanas regula (ES) Nr. 943/2014 ( 2014. gada 3. septembris ), ar ko nosaka piešķīruma koeficientu, kurš jāpiemēro importa licenču pieteikumiem, kas iesniegti saskaņā ar tarifa kvotām, kuras ar Īstenošanas regulu (ES) Nr. 416/2014 atvērtas dažu veidu Ukrainas izcelsmes labībai

4.9.2014   
            
            
               LV
            
            
               Eiropas Savienības Oficiālais Vēstnesis
            
            
               L 264/4
            
         KOMISIJAS ĪSTENOŠANAS REGULA (ES) Nr. 943/2014
   (2014. gada 3. septembris),
   ar ko nosaka piešķīruma koeficientu, kurš jāpiemēro importa licenču pieteikumiem, kas iesniegti saskaņā ar tarifa kvotām, kuras ar Īstenošanas regulu (ES) Nr. 416/2014 atvērtas dažu veidu Ukrainas izcelsmes labībai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:
   
               (1)
            
            
               Ar Komisijas Īstenošanas regulu (ES) Nr. 416/2014 (2) ir atvērtas tarifa kvotas dažu veidu Ukrainas izcelsmes labības importēšanai.
            
         
               (2)
            
            
               No paziņojumiem, kas izdarīti saskaņā ar Īstenošanas regulas (ES) Nr. 416/2014 4. panta 1. punktu, izriet, ka importa licenču pieteikumi, kas saskaņā ar minētās regulas 2. panta 1. punkta otro daļu kompetentajām iestādēm iesniegti no 2014. gada 22. augusta plkst. 13 līdz 2014. gada 29. augusta plkst. 13 pēc Briseles laika par tarifa kvotu ar kārtas numuru 09.4306, attiecas uz daudzumiem, kas pārsniedz pieejamos daudzumus. Tāpēc būtu jānosaka, par kādu apjomu importa licences var izdot, un tālab jāparedz piešķīruma koeficients, kas jāpiemēro par attiecīgās kvotas pieprasītajiem daudzumiem.
            
         
               (3)
            
            
               Turklāt būtu jāpārtrauc izdot importa licences par kvotu ar kārtas numuru 09.4306.
            
         
               (4)
            
            
               Lai nodrošinātu importa licenču izdošanas procedūras efektīvu pārvaldību, šai regulai būtu jāstājas spēkā uzreiz pēc tās publicēšanas,
            
         IR PIEŅĒMUSI ŠO REGULU.
   1. pants
   1.   Par pieteikumiem, kas iesniegti no 2014. gada 22. augusta plkst. 13 līdz 2014. gada 29. augusta plkst. 13 pēc Briseles laika tādu produktu importa licenču saņemšanai, kuri attiecas uz Īstenošanas regulas (ES) Nr. 416/2014 pielikumā minēto kvotu ar kārtas numuru 09.4306, izdod licences par pieprasītajiem daudzumiem, piemērojot piešķīruma koeficientu 56,751219 % apmērā pieteikumiem, kas iesniegti saskaņā ar tarifa kvotu ar kārtas numuru 09.4306.
   2.   Importa licenču izdošana par daudzumiem, kas no 2014. gada 29. augusta plkst. 13 pēc Briseles laika pieprasīti saskaņā ar Īstenošanas regulas (ES) Nr. 416/2014 pielikumā minēto kvotu ar kārtas numuru 09.4306, tiek apturēta.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 3. septembrī
      
         
            Komisijas
         
         
            un tās priekšsēdētāja vārdā –
         
         
            lauksaimniecības un lauku attīstības ģenerāldirektors
         
         Jerzy PLEWA
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2014. gada 23. aprīļa Īstenošanas regula (ES) Nr. 416/2014, ar ko atver Savienības importa tarifu kvotas Ukrainas izcelsmes labībai un paredz šo kvotu pārvaldību (OV L 121, 24.4.2014., 53. lpp.).